NÁRODNÁ RADA SLOVENSKEJ REPUBLIKY

IX. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 2667/2023

**118a**

**I n f o r m á c i a**

**Výboru Národnej rady Slovenskej republiky pre financie a rozpočet o výsledku prerokovania návrhu limitu verejných výdavkov na roky 2024 až 2027 (tlač 118)**

Návrh limitu verejných výdavkov na roky 2024 až 2027 **(tlač 118)** pridelil predseda Národnej rady Slovenskej republiky svojím rozhodnutím č. 119 zo dňa 18. decembra 2023 na prerokovanie Výboru Národnej rady Slovenskej republiky pre financie a rozpočet **do 29. januára 2024.**

Ako gestorský výbor určil Výbor Národnej rady Slovenskej republiky pre financie a rozpočet, ktorý podá správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.

**Výsledok rokovania vo výbore:**

Výbor prerokoval návrh limitu verejných výdavkov na roky 2024 až 2027 **(tlač 118) a neprijal k nemu platné uznesenie**, nakoľko **návrh uznesenia nezískal podporu potrebnej väčšiny členov** Výboru Národnej rady Slovenskej republiky pre financie a rozpočet**.**

Zo strany výboru neboli predložené žiadne stanoviská.

**Návrh správy, vrátane stanoviska gestorského výboru prerokoval Výbor Národnej rady Slovenskej republiky pre financie a rozpočet na 11. schôdzi dňa 31. januára 2024.**

**Stanovisko gestorského výboru, ani návrh správy** Výboru Národnej rady Slovenskej republiky pre financie a rozpočet, **neboli schválené**, keďže návrh stanoviska gestorského výboru **nezískal súhlas potrebnej väčšiny členov** Výboru Národnej rady Slovenskej republiky pre financie a rozpočet.

Predseda Výboru Národnej rady Slovenskej republiky pre financie a rozpočet **určil** poslanca **Daniela Karasa**, aby na schôdzi Národnej rady Slovenskej republiky informoval o výsledku rokovania výboru a aby plnil úlohu spravodajcu podľa príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky znení neskorších predpisov.

Návrh na uznesenie Národnej rady Slovenskej republiky je prílohou tejto informácie.

Bratislava 31. januára 2024

**Ján Blcháč, v.r.**

**predseda**

**Výboru NR SR pre financie a rozpočet**

NÁRODNÁ RADA SLOVENSKEJ REPUBLIKY

IX. volebné obdobie

––––––––––––––––––––––––––––––––––––––––––––––––––––––––––––––––-

# K číslu: 2667/2023

**N á v r h**

**U z n e s e n i e**

**Národnej rady Slovenskej republiky**

**z .... februára 2024**

k návrhu limitu verejných výdavkov na roky 2024 až 2027 **(tlač 118)**

**Národná rada Slovenskej republiky**

**s c h v a ľ u j e**

limity verejných výdavkov v nasledujúcom znení:

Limit verejných výdavkov sa určuje :

a) na rok 2024 sumou 47 073 384 943 eur,

b) na rok 2025 sumou 48 581 288 369 eur,

c) na rok 2026 sumou 49 872 437 883 eur

d) na rok 2027 sumou 51 519 364 409 eur.